# **Uppsetning HSÞ-tjalds**

Gott er að a.m.k. 4-5 manns hjálpist að við að tjalda

1. Breiða úr þakseglinu þannig að það snúi rétt (þakhliðin upp).
2. Setja saman grindina sem á að standa í miðju tjaldi.
   * Tvær stoðir og stöng (2 hlutar) á milli þeirra sem er hengd á stoðirnar.
   * Hægt að fletta þakinu til ½ og stinga stoðunum í götin og draga svo seglið yfir og lyfta þakseglinu með því að halda í hornstögin.
   * Mikilvægt er að reyna að halda jafnvægi á miðjustöngunum.
3. Þegar búið er að lyfta þakseglinu á miðjustoðirnar eru aðrar stoðir settar upp.
   * Ein stoð við hvert stag.
   * Staga tjaldið og festa kyrfilega eins og það á að vera.
4. Hengja hliðarnar upp á böndin sem eru í þakseglinu.
   * Krókar á hliðunum eru hengdir band sem er í þakinu.
   * Tjaldhliðarnar eru utan við stoðirnar.
5. „Sauma“ hornin á hliðunum saman með spotta og hæla hliðarnar niður.